บทที่ 3
วิธีการดำเนินการวิจัย

	ในการวิจัยเรื่อง ความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด ผู้วิจัยได้ศึกษาแนวคิดทฤษฎีและผลงานวิจัยที่เกี่ยวข้อง นำมากำหนดวิธี                  การวิจัย ดังนี้ 
1.	ประชากรและกลุ่มตัวอย่าง
2.	เครื่องมือที่ใช้ในการวิจัย
3.	วิธีดำเนินการสร้างเครื่องมือ
4.	 การเก็บรวบรวมข้อมูล
5.	การจัดกระทำกับข้อมูล
6.	สถิติที่ใช้ในการวิจัย

3.1	ประชากรและกลุ่มตัวอย่าง

	3.1.1	ประชากร ได้แก่ ประชาชนผู้มีสิทธิ์เลือกตั้งในเขตพื้นที่รับผิดชอบ สถานีตำรวจภูธรเมยวดี จังหวัดร้อยเอ็ด 18,030 คน (สำนักทะเบียนอำเภอเมยวดี, 2559)
	3.1.2	กลุ่มตัวอย่าง ได้แก่ ประชาชนผู้มีสิทธิ์เลือกตั้งในเขตพื้นที่รับผิดชอบ สถานีตำรวจภูธรเมยวดี จังหวัดร้อยเอ็ด จำนวน 392 คน โดยวิธีการหาขนาดกลุ่มตัวอย่าง เพื่อเป็นตัวแทนของประชากร ตามสูตรของ Yamane (1973, p 727, อ้างถึงใน รังสรรค์ สิงหเลิศ, 2551, น 70) ดังนี้

									n = 

			กำหนดให้		n = จำนวนของกลุ่มตัวอย่าง
								N = จำนวนประชากรทั้งหมด
								e = ค่าความคลาดเคลื่อนที่ยอมให้เกิดขึ้นสำหรับการวิจัยในครั้งนี้กำหนดให้ไม่เกิน .05 

			แทนค่าในสูตรได้ดังนี้
						n  = 		= 	= 391.31

			ขนาดของกลุ่มตัวอย่างที่ใช้ในการวิจัยครั้งนี้จากการคำนวณตาม สูตรของทาโร่ ยามาเน่(Taro Yamane) คำนวณได้ 391.31 คน เพื่อให้เป็นไปตามหลักเกณฑ์ด้านคณิตศาสตร์ และสถิติวิจัย จึงกำหนดขนาดของกลุ่มตัวอย่างเป็น 392 คน
		3.1.3	การสุ่มตัวอย่างจากประชากร
 				ผู้วิจัยกำหนดขั้นตอนการสุ่มตัวอย่าง โดยใช้วิธีการสุ่มตัวอย่างแบบแบ่งชั้น(Stratified Random Sampling) แล้วจึงดำเนินการสุ่มแบบมีระบบ (Systematic Random Sampling) โดยจะเลือกกลุ่มตัวอย่างจากประชากรที่ได้รับการแบ่งตามเพศ และเทศบาลที่อาศัยอยู่ มีขั้นตอน ดังนี้
				3.1.3.1 	ผู้วิจัยได้แบ่งจำนวนขนาดกลุ่มตัวอย่างที่กำหนดไว้ 392 คน ออกเป็น     4 กลุ่ม โดยแบ่งตามสัดส่วนของประชากรในเขตเทศบาล ในอำเภอเมยวดี จังหวัดร้อยเอ็ด
การคำนวณกลุ่มตัวอย่างแบบแบ่งชั้น
					 		เทศบาลตำบลเมยวดี  = 96
และผลการคำนวณเขตเทศบาลตำบล ดังแสดงในตารางที่ 3

ตารางที่ 3.1
 จำนวนกลุ่มตัวอย่างแบบแบ่งชั้น จำแนกตามพื้นที่เทศบาลตำบล
ลำดับที่	เทศบาลตำบล	จำนวนประชากร	กลุ่มตัวอย่าง	
1	เทศบาลตำบลเมยวดี	4,431	96	
2	เทศบาลตำบลชุมพร	6,336	138	
3	เทศบาลตำบลบุ่งเลิศ	3,880	84	
4	เทศบาลตำบลชมสะอาด	3,383	74	
รวม	18,030	392	

			3.1.3.2 	จากนั้นผู้วิจัยได้ทำการสุ่มแบบมีระบบ 
		 				หลังจากได้สัดส่วนของกลุ่มตัวอย่างจากจำนวนประชากรของแต่ละเทศบาลตำบลแล้ว ใช้การสุ่มแบบมีระบบจากประชาชนในเขตเทศบาลในอำเภอเมยวดี ตามสัดส่วนของประชาชนในแต่ละเทศบาลตำบล ผู้วิจัยนำบัญชีรายชื่อผู้มีสิทธิเลือกตั้งในแต่ละเทศบาลตำบล                       มาเรียงลำดับตามหมายเลขของแต่ละเทศบาลตำบล
1)	ผู้วิจัยหาช่วงห่างระหว่างหมายเลขโดยคำนวณจาก ตัวอย่าง 
ช่วงห่างระหว่างหมายเลข เทศบาลตำบลเมยวดี =  = 4.08 คิดเป็น 4
		2)	เมื่อทราบจำนวนช่วงห่างระหว่างหมายเลข ต่อไปก็จับฉลาก เพื่อจะเริ่มสุ่มที่หมายเลขใด ก็เริ่ม ณ หมายเลขนั้น เรียงลำดับไปเรื่อย ๆ ตามช่วงห่างระหว่างหมายเลข จนได้ครบจำนวนกลุ่มตัวอย่าง เมื่อไม่เจอกลุ่มตัวอย่างตามหมายเลขที่สุ่ม ก็ดำเนินการจับฉลากสุ่ม                     เริ่มช่วงหมายเลขใหม่จนได้ครบจำนวนกลุ่มตัวอย่าง

3.2	เครื่องมือที่ใช้ในการวิจัย

	เครื่องมือที่ใช้ในการเก็บรวบรวมข้อมูลสำหรับการวิจัยครั้งนี้เป็นแบบสัมภาษณ์ และ แบบสอบถาม ที่ผู้วิจัยสร้างขึ้น จากการศึกษาทฤษฎี แนวคิด และเอกสารที่เกี่ยวข้อง โดยข้อคำถามได้ครอบคลุมถึงวัตถุประสงค์ที่ต้องการศึกษา แบบสอบถามแบ่งออกเป็น 3 ตอน คือ
			ตอนที่ 1 แบบสอบถามเกี่ยวกับสถานภาพของผู้ตอบแบบสอบถามลักษณะ                            ของแบบสอบถามเป็นแบบสำรวจรายการ (Checklist) ประกอบด้วย เพศ และเทศบาลที่อาศัยอยู่
			ตอนที่ 2 แบบสอบถามความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด เป็นแบบมาตราส่วนประมาณค่า (Rating scale) 5 ตัวเลือก จำนวน 35 ข้อ
			ตอนที่ 3 เป็นข้อเสนอแนะเกี่ยวกับการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด
 
3.3	วิธีดำเนินการสร้างเครื่องมือในการวิจัย

	ในการศึกษาครั้งนี้ผู้ศึกษาได้ใช้แบบสอบถาม ที่ผู้ศึกษาได้จัดทำขึ้นเพื่อใช้เป็นเครื่องมือในการเก็บรวบรวมข้อมูล มีวิธีการสร้างเครื่องมือตามขั้นตอนต่อไปนี้
		3.3.1	การสร้างเครื่องมือ 
				ผู้วิจัยได้ดำเนินการสร้างเครื่องมือตามขั้นตอน ดังนี้ 
				3.3.1.1 	ศึกษาแนวคิด ทฤษฎี เอกสารและงานวิจัยที่เกี่ยวข้องกับ การปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด
				3.3.1.2 	กำหนดขอบเขตคำถามให้ครอบคลุมกรอบแนวคิด วัตถุประสงค์ อันจะทำให้ทราบถึงความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด เพื่อเป็นข้อมูลในการสร้างแบบสอบถามทั้งแบบสอบถาม
				3.3.1.3 	ศึกษาแบบสอบถามของงานวิจัยที่เกี่ยวข้อง เพื่อนำมาเป็นแนวทาง
ในการสร้างแบบสอบถาม
				3.3.1.4 	สร้างแบบสอบถาม โดยผ่านการแนะนำอาจารย์ที่ปรึกษาและผู้เชี่ยวชาญ เพื่อปรับปรุงเพื่อความเหมาะสมและถูกต้องของแบบสอบถาม 
		3.3.2	การหาคุณภาพของแบบสอบถามคุณภาพของเครื่องมือ 
				3.3.2.1	นำแบบสอบถามที่ปรับปรุงแล้วเสนอผู้เชี่ยวชาญ 3 ท่าน เพื่อตรวจสอบความเที่ยงตรงของเนื้อหาเพื่อให้ถูกต้องตามหลักวิชาและเพื่อความสมบูรณ์ของแบบสอบถาม โดยพิจารณาหาค่าดัชนีความสอดคล้องระหว่างข้อคำถาม กับวัตถุประสงค์ของการวิจัย โดยวิธีการ IOC (Index of Item – Objective Congruence) เลือกคำถามที่มีค่า IOC ตั้งแต่ 0.60 ขึ้นไป โดยกำหนดค่าให้
								เห็นด้วย		มีค่าเท่ากับ + 1
								ไม่แน่ใจ		มีค่าเท่ากับ 0
								ไม่เห็นด้วย	มีค่าเท่ากับ - 1
								ผู้เชี่ยวชาญ จำนวน 3 ท่านได้แก่
							1) 	พ.ต.ท. สัมพันธ์ สังข์คำ วุฒิการศึกษา ศิลปศาสตรมหาบัณฑิต สาขายุทธศาตร์การพัฒนา ตำแหน่ง สารวัตรป้องกันและปราบปราม สถานีตำรวจภูธรเมยวดี อำเภอเมยวดี จังหวัดร้อยเอ็ด เป็นผู้เชี่ยวชาญด้านเนื้อหา
			2) 	นางรุ่งรัตน์ สุขแสง วุฒิการศึกษา ครุศาตรมหาบัณฑิต สาขาวิจัยและประเมินผลการศึกษา ตำแหน่ง ครู วิทยฐานะชำนาญการพิเศษ โรงเรียนเมยวดีพิทยาคม อำเภอเมยวดี จังหวัดร้อยเอ็ด เป็นผู้เชี่ยวชาญด้านการวัดผลและประเมินผล
			3) 	นางสาวศุมารตรี ทุงจันทร์ วุฒิการศึกษา รัฐประศาสนศาสตรมหาบัณฑิต (รป.ม.) ตำแหน่ง ปลัดอำเภอ อำเภอตระการพืชผล จังหวัดอุบลราชธานี เป็นผู้เชี่ยวชาญด้านภาษา 
			3.3.2.2	ตรวจสอบคุณภาพด้วยการนำแบบสอบถามโดยนำไปทดลองใช้ (Try Out) ประชาชนผู้มีสิทธิเลือกตั้ง ในเขตเทศบาลตำบล อื่นที่ไม่ใช่กลุ่มตัวอย่าง จำนวน 40 คน                             เป็นประชาชนผู้มีสิทธิเลือกตั้งในเขตพื้นที่เทศบาลตำบลจังหาร อำเภอจังหาร จังหวัดร้อยเอ็ด และหาอำนาจจำแนก (Discrimination) เป็นรายข้อ เพื่อวิเคราะห์ความแตกต่างระหว่างกลุ่มคะแนนสูง และกลุ่มคะแนนต่ำ ทดสอบเปรียบเทียบ และหาค่าความเชื่อมั่นของแบบสอบถาม (Reliability) โดยการหาค่าสัมประสิทธิแอลฟาตามวิธีของครอนบราค (Cronbach) ได้ค่าความเชื่อมั่น 0.95
			3.3.2.3	นำแบบสอบถามที่ผ่านการตรวจสอบของผู้เชี่ยวชาญเสนออาจารย์ที่ปรึกษางานวิจัยอีกครั้งหนึ่ง .

3.4	การเก็บรวบรวมข้อมูล

	การเก็บรวบรวมข้อมูลครั้งนี้ ผู้วิจัยได้ดำเนินการเก็บรวบรวมข้อมูล โดยมีลำดับขั้นตอน ดังนี้ 
		3.4.1	ขอหนังสือรับรองและแนะนำตัวผู้ศึกษาจากคณะรัฐศาสตร์ และรัฐประศาสนศาสตร์ มหาวิทยาลัยราชภัฏมหาสารคาม เพื่อขอความร่วมมือจากอำเภอเมอยวดีและเทศบาลตำบลในเขตอำเภอเมยวดี จังหวัดร้อยเอ็ด ในการตรวจสอบสถิติประชาชน และเก็บรวบรวมข้อมูล
		3.4.2	ทำความเข้าใจในการเก็บรวบรวมข้อมูลโดยผู้วิจัยอธิบายวิธีการเก็บรวบรวมข้อมูลกับผู้ช่วยวิจัย จำนวน 8 คน 
		3.4.3	ผู้วิจัยและผู้ช่วยในการวิจัย ดำเนินการเก็บข้อมูลกับกลุ่มตัวอย่าง คือ ประชาชนผู้มีสิทธิเลือกตั้งในเขตเทศบาลตำบล ของอำเภอเมยวดี จังหวัดร้อยเอ็ด 
		3.4.4	การเก็บข้อมูล ด้วยตนเอง

3.5	การจัดกระทำกับข้อมูล

	3.5.1	เมื่อรวบรวมแบบสอบถามจากกลุ่มตัวอย่างแล้ว ผู้วิจัยได้ใช้โปรแกรมสำเร็จรูปในการประมวลผลข้อมูล ดังนี้
		3.5.1.1 	นำแบบสอบถามที่ได้รับคืนทั้งหมดมาตรวจสอบความสมบูรณ์ของการตอบและจำแนกออกตามประเภทของกลุ่มตัวอย่าง 
		3.5.1.2 	นำแบบสอบถามที่มีความสมบูรณ์แล้วลงรหัสตามแบบการลงรหัส (Coding Form)
			3.5.1.3 	นำแบบสอบถามที่ลงรหัสแล้วให้คะแนนแต่ละข้อ โดยกำหนดไว้ 5 ระดับ ตามวิธีของลิเคิร์ท (Likert) ดังนี้ 
						มากที่สุด		กำหนดให้ 5 คะแนน
						มาก			กำหนดให้ 4 คะแนน
						ปานกลาง		กำหนดให้ 3 คะแนน
						น้อย			กำหนดให้ 2 คะแนน
						น้อยที่สุด		กำหนดให้ 1 คะแนน
		3.5.1.4 	นำแบบสอบถามที่ลงรหัสแล้ว วิเคราะห์ข้อมูล โดยใช้โปรแกรมคอมพิวเตอร์สำเร็จรูป เพื่อวิเคราะห์ความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด 

3.6	สถิติที่ใช้ในการวิเคราะห์ข้อมูล

	ในการวิเคราะห์ข้อมูล ผู้วิจัยได้นำหลักสถิติมาประกอบการวิเคราะห์แบบสอบถาม	 ดังนี้
		3.6.1	การวิเคราะห์ข้อมูลพื้นฐานทั่วไปของผู้ตอบแบบสอบถาม เกี่ยวกับ ความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด สถิติที่ใช้ ได้แก่ การแจกแจงความถี่ และร้อยละ 
		3.6.2	 การวัดความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด สถิติที่ใช้ได้แก่ ค่าเฉลี่ย (Mean) และส่วนเบี่ยงเบนมาตรฐาน (Standard Deviation) แล้วนำมาเปรียบเทียบตามเกณฑ์ดังนี้ (รังสรรค์ สิงหเลิศ, 2551, น 186) 
	ค่าเฉลี่ย	 	 การแปรผล
		4.21 - 5.00	 ผลกการปฏิบัติงานอยู่ในระดับมากที่สุด
		3.41 - 4.20 	ผลการปฏิบัติงานอยู่ในระดับมาก
		2.61 - 3.40 	ผลการปฏิบัติงานอยู่ในระดับปานกลาง
		1.81 - 2.60 	ผลการปฏิบัติงานอยู่ในระดับน้อย
		1.00 - 1.80 	ผลการปฏิบัติงานอยู่ในระดับน้อยที่สุด
		3.6.3	การทดสอบสมมติฐานเปรียบเทียบความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด เปรียบเทียบความคิดเห็นแบ่งกลุ่มตาม เพศ สถิติที่ใช้ ได้แก่ t– test (Independent) และเทศบาลตำบลที่อาศัยอยู่ สถิติที่ใช้ได้แก่ F– test (One-way ANOVA) โดยกำหนดค่านัยสำคัญทางสถิติที่ระดับ .05 และถ้าแตกต่างกันอย่างมีนัยสำคัญทางสถิติที่ระดับ .05 ผู้วิจัยจะเปรียบเทียบความแตกต่างค่าเฉลี่ยโดยการทดสอบรายคู่ด้วยวิธีของ LSD
		3.6.4	ข้อเสนอแนะจากแบบสอบถามปลายเปิดต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด ผู้วิจัยนำมาวิเคราะห์เนื้อหาเรียงลำดับความถี่ใน แต่ละประเด็นแล้วนำมาสรุปในเชิงพรรณนา